బోనాలు
ఆషాఢ మాసంలో దేవి తన పుట్టింటికి వెళుతుందని నమ్మకం; అందుకే భక్తులు ఈ పండుగ సమయంలో దేవిని దర్శించుకుని తమ స్వంత కూతురు తమ ఇంటికి వచ్చిన భావనతో, భక్తి శ్రద్ధలతోనేగాక, ప్రేమానురాగాలతో బోనాలను ఆహార నైవేద్యంగా సమర్పిస్తారు. ఈ తంతును ఊరడి అంటారు. వేర్వేరు ప్రాంతాల్లో పెద్ద పండుగ, ఊరపండుగ వంటి పేర్లతో పిలిచేవారు. ఊరడే తర్వాతి కాలంలో బోనాలుగా మారింది.
సోమవారిపేట
గంగానమ్మ తల్లి:- 2014, నవంబరు-9, కార్తీకమాసం, ఆదివారంనాడు, గ్రామస్థులు అమ్మవారికి, పంటలు బాగా పండాలని కోరుతూ ప్రత్యేకపూజలు నిర్వహించారు. వరి పంట కోతలకు ముందు ప్రతి సంవత్సరం అమ్మవారికి మొక్కులు తీర్చుకోవడం ఇక్కడ ఆనవాయితీగా వస్తున్నది. ముందు గ్రామ పొలిమేర రాళ్ళకు ప్రత్యేకపూజలు నిర్వహించారు. అమ్మవారికి బోనాలు సమర్పించారు. కుంకుమబండ్లు కట్టి మొక్కులు తీర్చుకున్నారు. గ్రామ పొలిమేరలోని అమ్మవారి ప్రతిమకు విశేషపూజలు నిర్వహించారు. బస్సు స్టాండు సమీపంలోని పోలేరమ్మకు కాయా కర్పూరాలు, బోనాలు సమర్పించారు. దీనితో గ్రామంలో పండుగ వాతావరణం నెలకొన్నది. [2]